The Staple Singers

**The Staple Singers** foi un grupo musical de Chicago pioneiro da música gospel, soul e Rhythm and blues composto pola familia Staples; o pai Roebuck "Pops" Staples (1914 - 2000) e as fillas Cleotha (1934-2013), Pervis (1935), Yvonne (1936), quen substituíu ao seu irmán Pervis en 1970, e Mavis (1939). O grupo estivo activo en dúas etapas non continuas. Fundouse en 1948 na igrexa Mount Zion de Chicago e disolveuse en 1994, para regresar durante o ano 1999, nunha xira xurdida ao ser homenaxeados no Salón da Fama do Rock. Mavis Staples continúa cunha carreira en solitario ata os nosos días en paralelo a un activismo pola loita dos dereitos civís. A banda foi citada como referencia para artistas de rock posteriores como Grateful Dead, The Band ou Prince, na súa canción *I Would Die 4 U*.

## Traxectoria
The Staple Singers consistiron en catro irmás e un irmán que guiados polo pai comezaron na música dentro do coro da igrexa baptista de New Covenant, destacando polas súas cualidades vocais. Os Staples firmaron o seu primeiro contrato profesional en 1952 inlcuíndo na formación a seu pai, en similitude a moitos outros grupos pop familiares dos Estados Unidos naquela época, destacando eles ao optar pola música gospel comezaron a cativar aos oíntes en base a calidade na harmonía vocal e un estilo novidoso, destacado polos críticos actuais. Na década de 1960, os Staples mudáronse ao soul e ao R&B e convertéronse nunha das bandas máis influentes da época.
Unha das cancións máis famosas de The Staple Singers é ''I'll Take You There*, publicada en 1972. A canción foi o número un das listas de soul e R&B e segue sendo unha das cancións máis coñecidas da banda. *Respect Yourself*, éxito posterior, lanzado en 1971 é un referente na historia do soul. O seu éxito de 1977 "Stand By Me" entrou no top ten das listas de Billboard en dúas ocasións: tras a súa publicación como sinxelo en 1961 e en 1986, coincidindo coa publicación da canción na película Conta comigo e co uso da canción para un anuncio de Levi Jeans.

"Stand by Me" quedou no posto 121 da lista das 500 mellores cancións de todos os tempos, elaborada pola revista musical Rolling Stone. BMI nomeou a canción como a cuarta máis interpretada durante o século XX, con máis de sete millóns de interpretacións.

Os Staple Singers tamén influíron na loita polos dereitos civís nos Estados Unidos, liderados polo contacto da familia e activista social Coretta Scott King. A banda estivo preto dos líderes do movemento e a súa música serviu para concienciar sobre os problemas políticos e sociais da época. Cancións como *Why? (Am I Treated So Bad)* e *Long Walk to D.C.* son exemplos de como a súa música estivo relacionada coa loita polos dereitos civís.

## Discografía
[miniatura|Reunión en [2012]]

* 1959 *Uncloudy Day*

* 1961 *Swing Low Sweet Chariot*

* 1962 *Hammer and Nails*

* 1962 *Swing Low*

* 1962 *The 25th Day of December*

* 1963 *Gamblin' Man*

* 1964 *This Little Light*

* 1965 *Amen!*

* 1965 *Freedom Highway*

* 1967 *For What It's Worth*

* 1968 *Soul Folk in Action*

* 1969 *Will the Circle Be Unbroken*

* 1970 *Landlord*

* 1970 *We'll Get Over*

* 1971 *The Staple Swingers*

* 1972 *Be Altitude: Respect Yourself*

* 1973 *Be What You Are*

* 1974 *City in the Sky*

* 1975 *Let's Do It Again*

* 1976 *Pass It On*

* 1977 *Family Tree*

* 1978 *Unlock Your Mind*

* 1981 *Hold on to Your Dream*

* 1981 *This Time Around*

* 1984 *Turning Point*

* 1985 *The Staple Singers''

## Notas 
## Véxase tamén 
### Ligazóns externas 
* A canción Grandma's hands de 1973, en youtube